Bernhard Caspar von Stackelberg

Bernhard Caspar von Stackelberg (ka Berend Caspar; 12./23. oktoober 1768 Mõisamaa mõis – 6./18. mai 1845 Adavere mõis, Põltsamaa kihelkond, Viljandimaa) oli Liivimaa mõisnik ja Venemaa sõjaväelane (rittmeister).

Bernhard Caspar von Stackelberg sündis Mõisamaa ja Kassari mõisniku Justus Friedrich von Stackelbergi ja Katharina Elisabeth von Stackelbergi (sündinud von Mohrenschildt) pojana.

Teenis rittmeistrina Moskva karabinjeeripolgus.

Talle kuulusid Adavere, Imavere, Hermani ja Võrevere mõis.

25. märtsil 1816 autasustati teda 1812. aasta isamaasõja mälestusmedali (:ru:Медаль «В память Отечественной войны 1812 года») pronksmedaliga Vladimiri-lindi küljes. Pronksmedalit anti Venemaa keisririigi aadliperekondade vanimatele liikmetele ja selle saaja ei pidanud ilmtingimata 1812. aasta isamaasõjas osalema.

Mõisate talupojad kutsusid Stackelbergi Vanaks Mustaks.Imavere Sõnumid. Veebruar 2005

Ta suri 1845. aasta 6. mai pärastlõunal rinnapõletikku ning maeti 23. mai pärastlõunal Adavere mõisa kalmistule.

Perekond
Bernhard Caspar von Stackelberg abiellus 1798 Viljandis Hermani mõisa pärijanna Helene Luise von Vietinghoffiga, kes oli Adavere mõisniku Hermann Karl von Vietinghoffi (1737–1812) ja Johanna Luise von Vietinghoffi (sündinud von Bergholtz; 1742–1809) tütar. Abielust sündis kaks last:
Katharina Sophie von Stackelberg (sündinud 1798), abiellus 1827 kindralmajor Friedrich Konstantin Roséega;
Otto Karl Hermann von Stackelberg (1800–1873), Adavere, Imavere, Hermani ja Võrevere mõisnik.
pisi|Eduard Karl August von Stackelberg (1811-1864)
1802. aastal abiellus Bernhard Caspar von Stackelberg Tallinnas Helene Charlotte von Baranoffiga (1771–1807), kes oli Väätsa mõisniku Peter von Baranoffi (surnud 1807) ja Johanna Juliane von Hastferi tütar. Abielust sündis neli last:
Johanna Henriette von Stackelberg (1803–1868), abiellus 1843 Friedrich von Hoyningen-Huenega;
Charlotte Juliane von Stackelberg (1804–1880), abiellus 1821 Woldemar Karl Friedrich von Ditmariga;
Peter Gustav Georg von Stackelberg (1806–1837), keisri ihukaitseväe husaarirügemendi rittmeister, Tsarskoje Selo õuemajor;
Eduard Karl August von Stackelberg (1811–1864), kaardiväe staabikapten.

Esivanemad
Viited:

Vaata ka
Stackelberg

Viited

Välislingid
Sissekanne Põltsamaa koguduse surmameetrikas
Stammtafeln des adligen und freiherrlichen Geschlechts Stackelberg, die Linien Piep-Sellie und Feckerort-Kassar, zusammengestellt von Magnus von Stackelberg, nebst zugehörigen Kopien von acht Urkundenaus den Archiven in Kopenhagen und Stockholm AM.20.1.42

Bernhard Caspar
Kategooria:Adavere mõisnikud
Kategooria:Hermani mõisnikud
Kategooria:Imavere mõisnikud
Kategooria:Baltisakslased
Kategooria:Sündinud 1768
Kategooria:Surnud 1845
Kategooria:Adavere mõisa kalmistule maetud